Elena Udrea este cercetată într-un nou dosar, disjuns din dosarul "Gala Bute". Elena Udrea ar fi primit bani negri, fără chitanță, susțin procurorii DNA în rechizitoriu trimis judecătorilor. Mai mult, Elena Udrea ar fi recunoscut existența acestor donații neînregistrate, declarând că nu știa însă sursa lor.

UPDATE Potrivit Realitatea TV, Ana Maria Topoliceanu și Tudor Breazu ar fi făcut anumite plăți, în numerar, pentru finanțarea campaniei PDL. Banii care ar fi ajuns la Elena Udrea erau o parte din acel comision care se întorcea către Compania Națională de Investiții pentru a acorda contracte preferențiale.

Potrivit rechizitoriului DNA, 3.000 de euro/lunar ar fi ajuns la filiala PDL București și 10.000 de euro/lunar ar fi fost destinați pentru plata postacilor din campanie. De asemenea, din acești bani s-ar fi făcut plata anumitor materiale promoționale pentru PDL și nu a existat o înregistrare a acestor bani, așa cum obligă legea, anunță Realitatea TV.

Elena Udrea ar fi recunoscut că banii au mers ca donații la PDL București, însă UDrea ar fi spus că nu știa de unde sunt banii, ci că acele persoane care au făcut donațiile au vrut să rămână anonime.

Procurorii susțin că acest lucru demonstrează că Udre ar fi acceptat proveniența infracțională a banilor. Elena Udrea susține că banii provenea din donații neînregistrate în evidența partidului, de la donatori anonimi, relatează realitatea.net.

Depunerea sumelor de bani în contul partidului, mascate sub forma unor contracte fictive de donație, era o metodă folosită în special pentru plata salariilor angajaților sau a prestatorilor care nu acceptau forme alternative de plată. Plățile mai erau făcute în numerar, fără a se întocmi documente, sau prin transfer bancar realizat de societăți implicate direct sau indirect în relații comerciale cu Ministerul Dezvoltării Regionale și Turismului, condus la acea vreme de Elena Udrea, potrivit B1 Tv.

Potrivit procurorilor DNA, din mesajele de poștă electronică rezultă că Udrea cunoștea atât existența serviciilor prestate, cât și a plăților efectuate, primind informări detaliate de la colaboratori.

"Inculpata a recunoscut această împrejurare, însă a susținut că sumele proveneau din donații neînregistrate în evidența partidului, de la donatori care doreau să își păstreze anonimatul. În condițiile în care dispozițiile Legii nr. 334/2006 interzic în mod expres finanțarea partidelor politice prin sume neînregistrate, eludarea acestor dispoziții imperative demonstrează că inculpata a cunoscut și a acceptat proveniența infracțională a sumelor de bani folosite pentru funcționarea organizației pe care o conducea", se arată în rechizitoriu.

Procurorii mai susțin că Elena Udrea a coordonat un sistem cu ajutorul căruia primea, prin intermediari, sume de bani care ajungeau la ea personal sau la PDL București.

Elena Udrea este cercetată într-un nou dosar, privind finanțarea ilegală a campaniei electorale a PDL. Dosarul a fost disjuns din „Gala Bute", dosar în care Elena Udrea a fost trimisă azi în judecată, informează digi24.ro.

În noul dosar sunt vizați Elena Udrea, Tudor Breazu, Rudel Obreja și din cei care se află în arest preventiv, iar din cei care sunt în arest la domiciliu, Gheorghe Nastasia și Ștefan Lungu. De asemenea, sunt vizați și Ana-Maria Topoliceanu, Marius Botoroagă și Ion Ariton, care se află în control judiciar, informează b1.ro.

Jurnalistul Cătălin Tolontan a anunţat, marţi dimineaţă, această informaţie, pe tolo.ro, precizând că Udrea va fi acuzată în noul dosar de trei fapte de luare de mită, abuz în serviciu și încercarea de a deconta fonduri europene cu documente false.

Este al treilea dosar în care este anchetată Elena Udrea, după Gala Bute și Microsoft.

Elena Udrea a fost trimisă în judecată, marţi, în dosarul Gala Bute, cu propunere de a se menține arestarea preventivă în cazul acesteia. Alaturi de Udrea, au fost trimişi în judecată şi fostul ministru Ion Ariton, fostul preşedinte al Federaţiei Române de Box, Rudel Obreja, Tudor Breazu, fostul consilier al Elenei Udrea, Stefan Lungu, fostul secretar general în MDRT Georghe Nastasia, fostul director al Companiei Naţionale de Investiţii Ana Maria Topoliceanu şi Dragos Botoroagă.

Etichete: udrea dna, udrea finantare pdl, udrea gala bute